Den Vest-Sjællandske Avis, 1830-08-07
Ved Mangelen paa officielle Beretninger over disse overordentlige Begivenheder, (da de allene kunne bygges paa Reisendes Fortællinger, ankomne Breve og nogle usikkre Avisefterretninger ved de mangfoldige, tildeels modsigende, circulerende Rygter og ved den indvortes forvirrede og næsten opløste Forfatning i Landet, er det vanskeligt at giøre sig rigtigt Begreb om hvad derer passeret og hvorledes det seer ud i Frankerige; men at Oprøret har faaet et uheldigt Udfald for Ministeriet, kan ikke omtvivles, da ingen officiel Efterretning er ankommen om at det er blevet betvunget. Resultatet af hvad der er passeret synes at være følgende: Saasnart Forordningerne vare bekiendt giorte i Paris udbrød et Oprør, Pøbelen viste sig urolig paa alle Punkter; Militairen greb til Vaaben. Kongen udnævnede Marskal Marmont, Hertug af Ragnsa, til Thef over Tropperne. tre Dage er der blevet fægtet paa Gaderne, og som man siger ere flere tusinde Menneskeer blevne dræbte. Pøbelen blev mindet deels om en Republik og deels om den unge Napoleon; men Kamrene samlede sig, saavel Pairernes som de Deputeredes, og protesterede imod de Kongelige Forordninger. Nationalgarden eller Borgermilitairen, som for nogle Aar siden blev afskaffet, greb til Vaaben og constituerede sig paanye, og Kongen af Frankerige har forladt Slottet Sr. Cloud ved Paris. Den sidste Efterretning er sikker; thi allerede den 27de Kl. 10 om Morgenen meldte man fra Paris: at Kongen var ganske tidlig om Morgenen afreist fra St. Cloud til Fontainebleau, eskorteret af 2. Cavallerie-Regimenter. Alle de øvrige Efterretninger man har fra Paris naae kun til den 28de Juli, men i det sidste Nummer af Børsenhalle berettes: at man ganske nyelig i Hamborg havde faaet Brabanter-Aviser med Breve fra Paris af 29de Juli som indeholde, at Kongen af Frankerige har begivet sig længere bort, nemlig til Slottet Chambord ved Blois; en Bye som ligger ved Floden Løire, sydvest for Orleans og ligesom paa Veien til England.) at et Regentskab er oprettet i Paris at Pairernes Kammer ligesom endeel af de Deputeredes have forsamlet sig, at i Spidsen for Nationalgardens Hovedqvarteer i Hotel de ville staae den liberale Deputerede Hr. Casimir Perier og Gen. Pajol. Endnu den 28de og 29de fægtede man i Gaderne, og Talen gik om at trefarvede Faner vare udplantede (Republikens eller den Napoleonske Dynasties Symbol.)At Kongen har begivet sig saa langt bort, beviser hvor uroeligt den indvortes Tilstand er i Landet, og dette bekræftes ogsaa ved de nyeste Efterretninger fra Hamborg af 3die August; thi der havde man faaet direkte Efterretninger fra Stederne Lille og Valenciennes, at der havde ligeledes der fundet stor Bevægelse Sted imellem Folket, og at det tegnede til Tropperne vilde dele sig i to Partier. De samme Efterretninger har man fra Lyon. - At Kongen forlod St. Cloud er begribeligt, thi den 26de Juli Kl. 1 om Middagen gientød Palais Royal af Folketalernes Stemmer, som opfordrede Folket til at efterligne deres Fædres Exempel; man hørte det Raab: Til Vaaben, Til St. Cloud, Efterreningen ankom til Slottet og en almindelig Bestyet lse udbredte sig i Salonerne og Antichombrene. Nu er Slottet ganske øde, da Kongen er pludselig afreist derfra. Kl. 3 1/2 vilde en Deputation fra Pairernes Kammer og en anden fra det Kongelige Tribunal begive sig til St. Cloud, for at giøre Hs. Majestæt Forestillinger; men de fandt Portene lukkede og fik til Svar, at Allerhøistsamme var afreist til Compiegne. Uagtet Trykkefriheden var bleven suspenderet, og de liberale Blade ere blevne forbudte, saa vedblive de dog at udkomme saa godt de kunne; men E erne af de forbudte Aviser sælge dem ikke mere; men forære dem til enhver som vil have dem og kaste dem endog i Øinene paa de Folk, som gaae forbi Husene. - Bladet Messager de Chambes af 28de indeholde de sildigste Efterretninger man umiddelbart har fra Paris, og som lyde saaledes: Siden i Gaar og endnu i denne Morgen har Paris det meest foruroligende og sørgeligste Udseende. Alle Værksteder, ligesom alle Boder ere lukkede. Hele Masser af Borgere og Arbeidsfolk af alle Classer streife omkring i Gaderne, og give deres Utilfredshed Luft ved at raabe og larme. J Gaar Aftes fyrede Garden og Gensdarmeriet paa flere Punkter, især paa Pladsen Palais Royal, i Gaden Richel en, paa Pladsen Maubert og des Victoires paa de sammenløbne Folkemasser; men Folket spærrede Enderne paa flere Gader med Fjacrer og Omnibus, hvorfra de havde afspændt Hestene; alle Sværdsegernes Boder bleve opbrudte. Man opbrød ligeledes Kræmmernes Boder for at forskaffe sig Flintestene, og saaldes gik det ogsaa til i de Boder, hvor der sælges Krudt paa flere Punkter havde Fægtningerne med Gevære et skrækkeligt Udseende; Døde og Saarede bedække Gaderne. Alle Lygter, bleve slagne i Stykker den 27de om Aftenen; Folket lukkede alle Skuespilhusene; Gensdarmerievagterne bleve beleirede, og man satte Jld paa Vagthusene, især de paa Børspladsen. Denne Morgen ere alle Folkestimlerne endnu mere forbittrede. Man river alle Kongelige Tegn ned, saavelsom Notarernes Skilter og de Skilter, som pryde de Boder, hvilke tilhøre de Leverandeur, som ere priviligerede ved Hoffet, sletter dem ud eller ødelægger dem Linictropperne tage Post paa de offentlige Pladser, men holde sig ganske stille og blive ikke insulterede. Folket synes at være overladt til sig selv. Vi vide ikke hvilke Forholdsregler den offentlige Authoritet vil gribe for at gjenoprette Roligheden. Antallet af de dræbte og saarede Borgere og Soldater er ikke bekiendt og de Rygter, som ere i Omløb derom, ere meget modsigende. Der er brevet kastet med Steen efter Vinduerne i Hotellet for de udenlandske Anliggender; betydelig bevæbnede Stridskræfter og 4 Kanoner med brændende Lunter staae opstill de foran dette Hotel, ligesom foran de øvrige Ministres. - Folket har slaget Vinduerne ind i endeel af Pavillonet Marsan, som tilforn blev beboet af Kongen da han var Greve af Artois, og nu beboes af Dauphin, (ingen taler og hvad der er bleven af den Kongelige Familie), lig som i Finantsministerens Hotel. Justitsministerens blev beskyttet af Garden til Host og Gensdarmer. – Folket raaber paa at de nye Statsraader ere alle Jesuiter eller Congregenister, at man vil igien indføre Munkene, give Kirkernes og Klosternes Godser tilbage, at alle Emigranternes Godser, hvorfor Eierne have faaet 1000 Millioner i Godtgiørelse, skulde hiem falde til Staten, at man vil indføre Lettres de Cachet, Statsfængsler, Først fødselsretten og Hoveriet. - Fra Paris skrev man under 27de, at Palais Royal var pakket fuld af Mennesker, at nogle stode paa Stole og læste de constitutionelle Aviser høi, for, paa et Stykke Papir som laae paa Jorden, hvorom mange Mennesker havde forsamlet sig, var skrevet: Leve Republiken Leve Napoleon den 2den Paa Børsen blev der udkastet Sedler med de Ord: Ministrene døe! Evig Skiændsel over Soldaterne som forsvare dem, Til Vaaben J Franske! – Den 27de Kl. 4 om Eftermiddagen fægtede man paa Pladsen ligeover for Palais Royal, og Gensdarmerne trængte bestandig ind i Pøbelens Masse; men Pøbelen trækker igiennem alle Gader, anholder de militaire Personer og afvæbner dem. Den 27de om Middagen begyndte men allerede at mærke Nationalgardere hist og her at vise sig i deres Uniform. - Fra Hamborg skrev man under 1ste August, at man havde faaet Handelstafetter fra Paris, hvorved Fonds vare betydelig faldne Der vare ikke allene forefaldne Uroeligheder i Paris, men ogsaa i Rouen, og der blev tilføiet nærmere Angivelser; men som ere af en saa alvorlig Natur at man ikke vilde omtale dem. Under 2den August blev berettet, at man havde faaet Efterretninger fra Paris af 28de Juli Kl. 11 om Aftenen ifølge hvilke Oprøret og Masakkren i Gaderne endnu varede ved paa denne Tid.